סכמת חורש

סכמת חורש (באנגלית: Woodland) המוכרת גם בכינוי חורש ארצות הברית (U.S. Woodland) או M81, היא סכמת הסוואה ששימשה באופן סדיר את הכוחות המזוינים של ארצות הברית בין 1981 ל-2012, בנוסף למספר רב של צבאות ברחבי העולם.

הסכמה היא אחת המוכרות והנפוצות, במיוחד בשלהי המלחמה הקרה בשנות ה-80 וה-90 עד להופעת הסכמות הדיגיטליות ובהמשך סכמות מולטיקם. מלבד השימוש הסדיר שליווה את הכוחות המזוינים של ארצות הברית, ובמיוחד צבא ארצות הברית, הסכמה ונגזרות מקומיות שלה שימשו עשרות צבאות ברחבי העולם כולל ברוסיה, לבנון, סוריה, הרפובליקה העממית של סין, בנוסף למדינות רבות באפריקה, אסיה ודרום אמריקה; למעלה מ-75% ממדינות העולם אימצו בשלב כלשהו את הסכמה או נגזרת שלה. בנוסף, זכתה סכמת החורש לפופולריות רבה במוצרים ופרטי לבוש אזרחיים.

בצה"ל נמצאים פרטי מדים בסכמת חורש שהגיעו אליו מעודפי צבא ארצות הברית, אלו משמשים באופן לא סדיר בעיקר לאסירים צבאיים, טירונים בהכשרות מסוימות וב (ביום אויב). מלבד אלו, הכומתה ודגל היחידה של חטיבת כפיר עושים שימוש בהעתק של הסכמה. בצה"ל מדים בסכמת חורש מכונים לעיתים "מדים מנומרים" מה שכנראה השתרש עוד משנות ה-60 כשהיו מדי סכמת לטאה בשימוש, עם זאת, הכינוי "מנומרים" באופן כללי בלתי רשמי על כלל מדי ההסוואה.

היסטוריה
270px|ממוזער|נחתים אמריקאים, 1996
במהלך מלחמת העולם השנייה, כוחות חיל הנחתים של ארצות הברית עשו שימוש לסירוגין במדי הסוואה, בעיקר בסכמת "עור צפרדע", כחלק מהמערכה באוקיינוס השקט. מלבד שימוש זה, כוחות ארצות הברית לא עשו שימוש נרחב במדי וציוד בסכמות הסוואה, במקום הם העדיפו מדי חאקי או ירוק זית. עם תחילת מלחמת וייטנאם הוכנסה לשימוש ב-1968 סכמת ERDL (ראשי התייבות של הגוף שפיתח אותן: "מעבדות מחקר ופיתוח הנדסי של צבא ארצות הברית") עם "מדי הג'ונגל" (OG-107) של יחידות חיל הנחתים שהוצבו בווייטנאם.

לאחר מלחמת וייטנאם הוחלט לפתח את הסכמה לשימוש סדיר של כלל כוחות ארצות הברית, לטובת זאת הצבעוניות הותאמה מעט וגודל הכתמים הוגדל בכ-60%. בשונה מהלוחמה באקלים הטרופי מרובה הצמחייה בווייטנאם, לקראת סוף שנות ה-70 תנאי הלחימה הוערכו להתרחש במרחבים גדולים יותר עם ראות רבה יותר, לכן הדפוס היה צריך להתאים להסוואה במרחק של כ-350 מטרים. הסכמה החדשה כונתה סכמת הסוואה חורש (שכן זאת הסביבה שדימתה), אך בפועל היא הייתה הסכמה הסדירה והסטנדרטית שהודפסה על כלל מדי הקרב ("Battle Dress Uniform"; או "BDU") החדשים שהוכנסו לכל הכוחות האמריקאים. דגם המדים החדשים שהוכנסו לשירות ב-1981 נקרא M81, מה שהעניק לסכמה את הכינוי הבלתי רשמי הנוסף הזה.

סכמת החורש ומדי ה-BDU נותרו בשירות סדיר של כלל כוחות ארצות הברית עד לתחילת שנות ה-2000 כאשר הוחלפו בהדרגה בזרועות השונים במדים עם סכמות דיגיטליות. בשנת 2002 הוכנסה לשימוש חיל הנחתים של ארצות הברית סכמת MARPAT (סמכת הנחתים), אחריהם צבא ארצות הברית עבר ב-2004 לשימוש ב-"סכמת הסוואה אוניברסלית" (UCP) על גבי "מדי קרב של הצבא" (ACU), ב-2008 צי ארצות הברית עבר ל-"מדי עבודה של הצי" (NWU) וב-2011 חיל האוויר של ארצות הברית עבר ל-"מדי קרב צוות אוויר" (ABU). סכמות אלו היו סכמות דיגיטליות ונמצאו כפחות אפקטיביות באזורים מסוימים, בהדרגה אימצו הזרועות סכמת מולטיקם במהלך שנות ה-10.

משתמשות עיקריות
270px|ממוזער|חייל מפיקוד הלוחמה המיוחדת של צי ארצות הברית, 2002
270px|ממוזער|חיילים מכוחות הפנים של משרד הפנים של רוסיה, 2012
270px|ממוזער|חיילי פשמרגה כורדים, 2014
270px|ממוזער|חיילי צה"ל מהיחידה האדומה, 2020

  - העתקים מקומיים בשימוש נרחב של הצבא האיראני






  - בשימוש מצומצם באימונים ויחידות עורפיות




  - גרסה מקומית בשם סוג 99






  - העתקים מקומיים KKO, HATO ו-Лес (חורש) בשימוש הספצנאז, כוחות הפנים וה-MVD

משתמשות לשעבר:


  - בשימוש סדיר בשנים 1992-2007
  - בשימוש סדיר של כלל הכוחות עד שהוחלף ב-2017 במולטיקם

  - בשימוש סדיר של הצבא הקולומביאני עד 1991
  - גרסה מקומית בשימוש סדיר של כלל הכוחות עד לנפילת סוריה הבעת'ית ב-2024

ראו גם
 סכמת דפוס משבש
 לטאה (סכמת הסוואה)
 הסוואה צבאית

קישורים חיצוניים

 אודות DPM והגרסאות השונות של הסכמה באתר Camopedia.
 פירוט גוני הצבע באתר Scheme Color.

הערות שוליים

קטגוריה:סכמות הסוואה
קטגוריה:אמצעי לחימה אמריקאיים